Document ID: 32005R1471

UREDBA KOMISIJE (ES) št. 1471/2005
z dne 9. septembra 2005
o določitvi dodatnih zneskov, ki jih je v skladu z Uredbo (ES) št. 416/2004 treba plačati za hruške na Madžarskem
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Uredbe Komisije (ES) št. 416/2004 z dne 5. marca 2004 o določitvi prehodnih ukrepov za uporabo Uredbe Sveta (ES) št. 2201/96 in Uredbe (ES) št. 1535/2003 zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji (1) in zlasti člena 3(2) Uredbe,
ob upoštevanju naslednjega:
(1)
Količine hrušk, ki so zajete v zahtevkih za pomoč za tržno leto 2004/2005 in so jih države članice uradno sporočile v skladu s členom 39(2) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (2), presegajo prag Skupnosti za 11 946 ton. Zato je pomembno, da se po izteku tržnega leta 2004/2005 v državah članicah, ki so pristopile k Evropski uniji 1. maja 2004 in niso presegle nacionalnega praga ali so ga presegle za manj kot 25 %, plača dodatni znesek.
(2)
Za tržno leto 2004/2005 nacionalni prag Madžarske ni bil presežen. V tej državi članici je zato treba plačati polni dodatni znesek v višini 40,42 EUR na tono.
(3)
Za tržno leto 2004/2005 proizvajalci Češke niso vložili nobenega zahtevka za pomoč za hruške, namenjene predelavi. Zato v tej državi članici ni treba plačati dodatnega zneska za tržno leto 2004/2005 -
SPREJELA NASLEDNJO UREDBO:
Člen 1
Dodatni znesek 40,42 EUR na tono hrušk, namenjenih za predelavo, kot je navedeno v členu 3(2) Uredbe (ES) št. 416/2004, se plača na Madžarskem po zaključku tržnega leta 2004/2005.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. septembra 2005

Labels: 18
17
5
6